Scorpius X-1
Scorpius X-1 on röntgenikiirgusallikas, mis asub umbes 9000 valgusaasta kaugusel Skorpioni tähtkujus. Scorpius X-1 oli esimene avastatud Päikesesüsteemi-väline röntgenikiirgusallikas ning see on taevas Päikese järel kõige tugevam nähtav röntgenikiirguse allikas. Scorpius X-1-lt lähtuva röntgenikiirguse tugevus on igapäevaselt varieeruv ja on seotud optiliselt nähtava tähega V818 Scorpii, mille näiv suurus kõigub vahemikus 12–13. Scorpius X-1 avastas 1962. aastal Riccardo Giacconi juhitud uurimisrühm.